FANCY มาเหนือเมฆ
ถ้าประเมินสถานการณ์ของหุ้น FANCY หรือ บริษัท แฟนซีวู๊ด อินดัสตรีส จำกัด (มหาชน) จากผลการดำเนินงานในช่วงที่ผ่านมาเป็นหลักจะเห็นว่า ราคาหุ้นไม่สามารถยืนระยะได้เลยสักปี ส่งผลให้การเข้ามาลงทุนในหุ้นตัวนี้เป็นลักษณะเก็งกำไรสั้นๆ มากกว่าลงทุนระยะกลางถึงระยะยาว พร้อมกับทำให้ภาพของหุ้นตัวนี้ค่อนไปในทาง “หุ้นปั่น” นั่นเอง
17 ธ.ค. 2559

สภาแมงเม่า : ดร.สมชาย
 
คุณชูวิทย์ จากพระโขนง กรุงเทพฯ พูดถึงสถานการณ์ของหุ้น FANCY หรือ บริษัท แฟนซีวู๊ด อินดัสตรีส จำกัด (มหาชน) มักมีอะไรที่เหนือความคาดหมายเป็นประจำ และเท่าที่ผมจำได้เลาๆ เคยมีข่าวลือเกี่ยวกับการเทคโอเว่อร์กิจการ แต่สุดท้ายก็ไม่มีอะไรเกิดขึ้นอย่างเป็นทางการ ล่าสุดเห็นราคาหุ้นถีบตัวขึ้นอย่างร้อนแรง จึงสงสัยว่า เที่ยวนี้มีการปั่นกระแสข่าวด้วยเรื่องอะไร และมีผลทำให้ทิศทางของหุ้นอยู่ในขาขึ้นนานขนาดไหนครับ
 
ถ้าประเมินสถานการณ์ของหุ้น FANCY หรือ บริษัท แฟนซีวู๊ด อินดัสตรีส จำกัด (มหาชน) จากผลการดำเนินงานในช่วงที่ผ่านมาเป็นหลักจะเห็นว่า ราคาหุ้นไม่สามารถยืนระยะได้เลยสักปี ส่งผลให้การเข้ามาลงทุนในหุ้นตัวนี้เป็นลักษณะเก็งกำไรสั้นๆ มากกว่าลงทุนระยะกลางถึงระยะยาว พร้อมกับทำให้ภาพของหุ้นตัวนี้ค่อนไปในทาง “หุ้นปั่น” นั่นเอง
ประเด็นตรงนี้ทำให้อาจารย์มองการทะยานขึ้นในแต่ละรอบเป็นเพียงการเข้ามาเล่นเก็งกำไรสั้นๆ ซึ่งอาจมีการพูดถึงความน่าจะเป็นของเรื่องต่างๆ เยอะแยะไปหมด พอหลายคนพูดถึงเรื่องดังกล่าวมากขึ้นเรื่อยๆ จึงเกิดการผิดเพี้ยนของข่าวสารที่ถูกสื่อสารออกไป บวกกับมีบางคนชอบเกาะกระแสดังกล่าว สถานการณ์ของหุ้นถึงเลยเถิดไปไกลแบบสุดกู่เป็นประจำครับ
วันนี้อาจารย์ถึงต้องกลับมาพูดถึงตัวเลขผลประกอบการอีกครั้ง เพื่อเตือนสติให้นักเล่นได้รู้ว่า การเข้าลงทุนในหุ้น FANCY ไม่ใช่เรื่องเสียหาย แต่ควรเตรียมพร้อมรับมือกับสถานการณ์ที่ไม่คาดคิด เพราะวงจรขาขึ้นของหุ้นตัวนี้ค่อนข้างสั้น จึงต้องเผื่อใจในการลงทุนไว้บ้าง
 
(หน่วย : ล้านบาท)
 
ด้วยเหตุนี้ถึงต้องวางแผนการลงทุนอย่างรัดกุม เพราะเคยเห็นราคาหุ้นพุ่งขึ้นอย่างร้อนแรง สุดท้ายก็ร่วงหล่นไม่เป็นท่าอย่างรวดเร็ว และเมื่อดูข้อมูลสำคัญทางการเงินจะเห็นว่า โอกาสกลับมาทำกำไรอย่างยั่งยืน ไม่ใช่เรื่องง่ายเอาเสียเลยนะครับ
แม้กระทั่งกลับมาทำกำไรได้จริงๆ แวลูของหุ้นตัวนี้น่าจะอยู่แค่ระดับ 2 บาท ซึ่งเป็นตัวเลขที่เกิดจากราคาหุ้นเคลื่อนไหวในระดับดังกล่าวเป็นส่วนใหญ่ และเมื่อนำมาเทียบกับมูลค่าทางบัญชีที่ระดับ 2.25 บาท ย่อมทำให้เชื่อได้ว่า ราคาหุ้นที่สูงกว่านี้เป็นจุดอันตราย
สรุปสุดท้ายของเรื่องนี้คือ อาจารย์อยากให้มองไปทีละขั้นจะดีสุด และอย่าตั้งความหวังอะไรที่ไกลเกินไป เพราะเห็นแล้วว่า หุ้นตัวนี้มีความเสี่ยงสูง!
…
 

กราฟประกอบคอลัมน์ : Aspen, ราคาปิด ณ วันที่ 17 ธ.ค.59